पाएं अपने शहर की ताज़ा ख़बरें और फ्री ई-पेपरडाउनलोड करें
कोविड अस्पताल माधवनगर में मनमाने निर्णय लेने पर डॉ. संजीव कुमरावत को हटा दिया गया है। उनके स्थान पर जिला अस्पताल में आरएमओ का दायित्व संभाल रहे डॉ. विक्रम रघुवंशी को उनकी कार्यक्षमता को देखते हुए प्रभार दिया गया है। कलेक्टर आशीष सिंह ने बुधवार को इसके आदेश जारी कर दिए हैं। आदेश के तहत डॉ. रघुवंशी को माधवनगर का प्रभार दिया और डॉ. कुमरावत को नागदा के बीमा अस्पताल और आईसीयू का प्रभार सौंपा है।
उन्होंने माधवनगर में टोकन सिस्टम लागू किया था, जिसके तहत नंबर के आधार पर ओपीडी में रखे गए मरीजों को वार्ड में बेड खाली होने पर शिफ्ट किया जा रहा था। ऐसे में गंभीर मरीजों को इलाज मिलने में परेशानी आ रही थी। जबकि हॉस्पिटल में यह व्यवस्था होना चाहिए कि ओपीडी में इलाज करवा रहे वेटिंग वाले गंभीर मरीजों को पहले वार्ड में शिफ्ट किया जाना चाहिए ताकि उन्हें इमरजेंसी सेवाएं देकर उनकी जान बचाई जा सके।
हॉस्पिटल के बेड भरे हुए हैं और ओपीडी में 25 से 30 मरीज फर्श या कुर्सी पर ही इलाज करवा रहे हैं और वार्ड में शिफ्ट होने के लिए अपनी बारी का इंतजार कर रहे हैं। उन्होंने हॉस्पिटल परिसर या अस्पताल में किसी के भी प्रवेश पर भी रोक लगा दी थी, जिससे परिजन अपने मरीज से संपर्क तक नहीं कर पा रहे थे, जिससे उनमें रोष पनप रहा था। यहां का स्टाफ भी गुटों में बंट गया था, जिससे कार्य प्रभावित हो रहा था। डॉ. कुमरावत ने एक पत्रकार के खिलाफ भी रिपोर्ट दर्ज करवा दी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn